
Európsky parlament,
–	so zreteľom na pozíciu Rady v prvom čítaní (08311/2024 – C10‑0114/2024),
–	so zreteľom na svoju pozíciu v prvom čítaní[footnoteRef:1] k návrhu Komisie pre Európsky parlament a Radu (COM(2013)0410), [1:  	Ú. v. EÚ C 378, 9.11.2017, s. 546.] 

–	so zreteľom na zmenený návrh Komisie (COM(2020)0579),
–	so zreteľom na návrh Komisie pre Európsky parlament a Radu (COM(2020)0577 – 2020/0264(COD)),
–	so zreteľom na článok 294 ods. 7 Zmluvy o fungovaní Európskej únie,
–	so zreteľom na článok 68 rokovacieho poriadku,
–	so zreteľom na odporúčanie do druhého čítania Výboru pre dopravu a cestovný ruch (A10-0010/2024),
1.	schvaľuje pozíciu Rady v prvom čítaní;
2.	domnieva sa, že v dôsledku zapracovania obsahu návrhu Komisie COM(2020)0577 do tejto pozície sa legislatívny postup 2020/0264(COD) stal bezpredmetný;
3.	schvaľuje spoločné vyhlásenie Európskeho parlamentu a Rady, ktoré je uvedené v prílohe k tomuto uzneseniu;
4.	konštatuje, že akt bol prijatý v súlade s pozíciou Rady;
5.	poveruje svoju predsedníčku, aby podpísala akt spoločne s predsedom Rady, v súlade s článkom 297 ods. 1 Zmluvy o fungovaní Európskej únie;
6.	poveruje svojho generálneho tajomníka, aby podpísal akt po tom, čo sa overí, že všetky postupy boli náležite ukončené, a aby po dohode s generálnym tajomníkom Rady zabezpečil jeho uverejnenie v Úradnom vestníku Európskej únie;



7.	poveruje svoju predsedníčku, aby postúpila túto pozíciu Rade, Komisii a národným parlamentom.

Bez toho, aby boli dotknuté právomoci rozpočtového orgánu v rámci ročného rozpočtového postupu a právomoci Komisie zostaviť návrh rozpočtu, Európsky parlament a Rada vyzývajú Komisiu, aby v rámci ročného rozpočtového postupu navrhla vytvorenie dodatočného rozpočtového riadka pre administratívnu podporu v rámci Nástroja na prepájanie Európy (NPE), ktorá bude financovaná z dostupných rozpočtových prostriedkov NPE, ako sa uvádza v legislatívnom finančnom výkaze, ktorý poskytla Komisia. Z tohto nového rozpočtového riadka by sa financovali náklady na zmluvných zamestnancov a iné administratívne výdavky sekretariátu rady pre preskúmanie výkonnosti, rady pre preskúmanie výkonnosti a rady pre spoluprácu národných dozorných orgánov, ako sú náklady na technickú pomoc, expertov, zmluvy o poskytovaní údajov, externé štúdie a dodatočné poradenské služby, zatiaľ čo pracovné miesta v pláne pracovných miest sa budú financovať z rozpočtového riadka pre administratívne výdavky v rámci okruhu 7, a to pri plnom rešpektovaní súčasného nariadenia o viacročnom finančnom rámci. Pokiaľ je to možné, takýmto financovaním v rámci NPE by nemali byť dotknuté finančné prostriedky, ktoré už boli vyčlenené v najnovšom pracovnom programe NPE pre oblasť dopravy.
Financovanie zmluvných zamestnancov a iných administratívnych výdavkov sekretariátu rady pre preskúmanie výkonnosti, rady pre preskúmanie výkonnosti a rady pre spoluprácu národných dozorných orgánov v rámci NPE by nemalo predstavovať precedens pre financovanie sekretariátu iných rád. Nemalo by žiadnym spôsobom ovplyvniť mechanizmy financovania, ktoré sa majú dohodnúť v rámci budúceho nariadenia o viacročnom finančnom rámci.

